त्रीए मोर्चे दी बी कमोबेश इयै हालत ऐ। पिछले दस्सें बरें थमां बी मते समें थमां भटका करदे मोर्चे दे दल आपूं बिच्चें तालमेल करने इच नकाम रेह् न। मोर्चे थमां बक्खरे चलने दा राग सभनें थमां पेह्लें बहुजन समाज पार्टी दी सुप्रीमो मायावती ने अलापेआ। उनें बक्ख बक्ख मंचें उप्पर गलाया जे ओह् त्रीए मोर्चे दे कन्नै ऐ ब चुनावी तालमेल थमां उनें परेह्ज गै रक्खेआ। मोर्चे दे किश होर दल बी पशोपेश इच न ते कुसै मिलियै ते कुदै इक दूए दे खलाफ चुनां मैदान इच उतरने दी तक्कै इच न।